Savdoni moliyalashtirish — biznes uchun ishonchli ko‘mak!

“Kapitalbank” ATB korporativ mijozlarga an’anaviy kreditlar o‘rniga mablag‘larni jalb qilishning yangi yondashuvini, ya’ni savdoni moliyalashtirish vositalaridan bo‘lgan, qat’iy belgilangan to‘lov asosida ochiladigan, foizsiz, keyinchalik moliyalashtiriluvchi (postfinansirovaniya) akkreditivlardan foydalanishni taklif etadi.
Mazkur akkreditivlardan foydalanilganda, foiz to‘lovlarining o‘rniga qat’iy belgilangan summada, har oylik to‘lov jadvali asosida to‘lovlar amalga oshiriladi. Asosiy qarzdorlik to‘lovi 12 oygacha kechiktiriladi.
Savdoni moliyalashtirishning afzalliklari
Moliyalashtirish sxemasi oddiy. Import shartnomasiga asosan mijoz — importyor chet ellik sotuvchi foydasiga bankda akkreditiv ochadi. Tovarlar jo‘natilgandan keyin sotuvchi hujjatlarni chet el bankiga taqdim etadi, u hujjatlarni tekshirgandan so‘ng sotuvchiga to‘lovni amalga oshirib beradi hamda akkreditivni ochgan bankka to‘lovni kechiktirib to‘lash imkonini taqdim etadi. O‘z navbatida mijoz importyorga ham bank tomonidan to‘lovni kechiktirib to‘lash imkoni beriladi.
Bugungi kunda “Kapitalbank” ATB xorijiy banklar bilan uzoq muddatli va samarali moliyaviy hamkorlik munosabatlari tarixiga ega. Ushbu munosabatlar natijasida, mijozlarga zamonaviy biznes talablaridan kelib chiqqan holda savdoni moliyalashtirish sohasida qisqa va uzoq muddatli moliyalashtirish imkonini beruvchi, banklararo kelishuv bitimlari tuzilgan.
Murojaat uchun “Kapitalbank” ATB Korporativ kreditlash departamentining savdoni moliyalashtirish bo‘limiga yoki Toshkent shahrida joylashgan filiallarning korporativ kreditlash bo‘limlariga murojaat qilishingizni so‘raymiz.
Aloqa markazi: +99878 148 40 08